I 1956 begynte arbeidet med å bygge opp igjen den gamle kirken bygget ved siden av den nye Heidal kirke. Det var blant annet en del usikkerhet om hvordan kirken opprinnelig hadde sett ut og det måtte skaffes en del ny material blant annet til sakristi. Det gjenreiste kapellet ble innviet 26. juli 1964. I tillegg til portalstolpene, er andre elementer bevart; så som den gamle prekestolen, et krusifiks, spiret og klokken. Altertavlen i kapellet, som ble malt av Borgar Hauglid i forbindelse med at kirken ble gjenreist, viser den oppstandne Kristus med seiersfane. Kirkerommet er beskjedent utsmykket. Bjølstad-kapellet har om lag 70 sitteplasser, og brukes til forordnede gudstjenester bare få ganger i året.